Olqish. Olqish (yoki "qarsak") — biror narsaning qadrlanganligi yoki maʼqullanganligini bildirish uchun ommaviy chapak chalishdir. Olqish qargʻish soʻzining aksi sifatida qabul qilingan. Tomoshabinlar koʻpincha musiqiy konsert, nutq yoki ommaviy spektakllardan keyin zavqlanganlik belgisi sifatida qarsak chaladi. Etimologiyasi. Olqish soʻzi qadimgi turkiy tilda „maqtash, ulugʻlash, duo qilish“ maʼnosini bildiruvchi "alqa-" feʼliga +Ish ot qoʻshimchasini qoʻshish orqali yasalgan. Turk-islomiy davlatlar tarixida hukmdorlar uchun tashkil qilingan marosimlarda aytilgan maqtov, rahmat va yaxshi tilaklarga ham alqash deyilgan.